ddrg/super_eurlex huggingface dataset:
ΣΥΜΦΩΝΙΑ υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματική αντιστάθμιση που προβλέπεται στη συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου όσον αφορά την αλιεία στα ανοικτά του Μαυρικίου για την περίοδο από την 1η Δεκεμβρίου 1993 έως τις 30 Νοεμβρίου 1996

Α. Επιστολή της κυβέρνησης της Νήσου του Μαυρικίου

Κύριε,

Αναφερόμενος στο πρωτόκολλο που μονογραφήθηκε στις 26 Νοεμβρίου 1993 και καθορίζει τις δυνατότητες αλιείας και τη χρηματική αντιστάθμιση για την περίοδο από την 1η Δεκεμβρίου 1993 έως τις 30 Νοεμβρίου 1996, έχω την τιμή να σας πληροφορήσω ότι η κυβέρνηση της Νήσου του Μαυρικίου είναι πρόθυμη να εφαρμόσει το εν λόγω πρωτόκολλο προσωρινά, από την 1η Δεκεμβρίου 1993, εν αναμονή της έναρξης της ισχύος του σύμφωνα με το άρθρο 6, με την προϋπόθεση ότι η Ευρωπαϊκή Κοινότητα είναι διατεθειμένη να πράξει ανάλογα.

Εξυπακούεται ότι, στην περίπτωση αυτή, η καταβολή της πρώτης δόσης που αντιστοιχεί στο ένα τρίτο της χρηματικής αντιστάθμισης που καθορίζεται στο άρθρο 2 του πρωτοκόλλου θα πρέπει να πραγματοποιηθεί μέχρι τις 31 Μαΐου 1994.

Θα επιθυμούσα να μου επιβεβαιώσετε τη συμφωνία της Ευρωπαϊκής Κοινότητας όσον αφορά την εν λόγω προσωρινή εφαρμογή.

Με εξαιρετική εκτίμηση,

Για την κυβέρνηση

της Νήσου του Μαυρικίου

Β. Επιστολή της Ευρωπαϊκής Κοινότητας

Κύριε,

Έχω την τιμή να σας γνωστοποιήσω ότι έλαβα σημερινή επιστολή σας η οποία έχει ως εξής:

«Αναφερόμενος στο πρωτόκολλο που μονογραφήθηκε στις 26 Νοεμβρίου 1993 και καθορίζει τις δυνατότητες αλιείας και τη χρηματική αντιστάθμιση για την περίοδο από την 1η Δεκεμβρίου 1993 έως τις 30 Νοεμβρίου 1996, έχω την τιμή να σας πληροφορήσω ότι η κυβέρνηση της Νήσου του Μαυρικίου είναι πρόθυμη να εφαρμόσει το εν λόγω πρωτόκολλο προσωρινά, από την 1η Δεκεμβρίου 1993, εν αναμονή της έναρξης της ισχύος του σύμφωνα με το άρθρο 6, με την προϋπόθεση ότι η Ευρωπαϊκή Κοινότητα είναι διατεθειμένη να πράξει ανάλογα.

Εξυπακούεται ότι, στην περίπτωση αυτή, η καταβολή της πρώτης δόσης που αντιστοιχεί στο ένα τρίτο της χρηματικής αντιστάθμισης που καθορίζεται στο άρθρο 2 του πρωτοκόλλου θα πρέπει να πραγματοποιηθεί μέχρι τις 31 Μαΐου 1994.

Θα επιθυμούσα να μου επιβεβαιώσετε τη συμφωνία της Ευρωπαϊκής Κοινότητας όσον αφορά την εν λόγω προσωρινή εφαρμογή.»

Έχω την τιμή να σας επιβεβαιώσω ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.

Με εξαιρετική εκτίμηση,

Εξ ονόματος του Συμβουλίου

της Ευρωπαϊκής Ένωσης
ΠΑΡΑΡΤΗΜΑ III

ΕΥΘΥΝΗ ΕΞ ΕΛΑΤΤΩΜΑΤΙΚΩΝ ΠΡΟΪΟΝΤΩΝ

Κατάλογος προβλεπόμενος στο άρθρο 23 σημείο γ) της συμφωνίας

ΕΙΣΑΓΩΓΗ

Εφόσον οι πράξεις που αναφέρονται στο παρόν παράρτημα περιέχουν έννοιες ή αφορούν διαδικασίες που είναι χαρακτηριστικές της κοινοτικής έννομης τάξης, όπως:

- προοίμια,

- αποδέκτες των κοινοτικών πράξεων,

- αναφορές σε εδάφη ή γλώσσες της ΕΚ,

- αναφορές σε αμοιβαία δικαιώματα και υποχρεώσεις των κρατών μελών της ΕΚ, δημοσίων φορέων, των επιχειρήσεων ή φυσικών προσώπων αυτών και

- αναφορές σε διαδικασίες ενημέρωσης και κοινοποίησης,

ισχύει το πρωτόκολλο 1 σχετικά με τις οριζόντιες προσαρμογές, εκτός και αν ορίζεται άλλως στο παρόν παράρτημα.

ΑΝΑΦΕΡΟΜΕΝΕΣ ΠΡΑΞΕΙΣ

385 L 0374: Οδηγία 85/374/ΕΟΚ του Συμβουλίου, της 24ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (ΕΕ αριθ. L 210 της 7.8.1985, σ. 29)

Για τους σκοπούς της συμφωνίας, οι διατάξεις της οδηγίας προσαρμόζονται ως εξής:

α) Όσον αφορά την προβλεπόμενη στο άρθρο 3, παράγραφος 2, ευθύνη του εισαγωγέα, ισχύουν τα ακόλουθα:

i) Με την επιφύλαξη της ευθύνης του παραγωγού, κάθε πρόσωπο που εισάγει στον ΕΟΧ ένα προϊόν για πώληση, μίσθωση, χρηματοδοτική μίσθωση (leasing) ή κάθε άλλη μορφή διανομής στα πλαίσια της επιχειρηματικής του δραστηριότητας, θεωρείται παραγωγός.

ii) Το ίδιο ισχύει όσον αφορά εισαγωγείς από κράτος της ΕΖΕΣ στην Κοινότητα ή από την Κοινότητα σε κράτος της ΕΖΕΣ ή από κράτος της ΕΖΕΣ σε άλλο κράτος της ΕΖΕΣ.

Από την ημερομηνία έναρξης ισχύος για κάθε κράτος μέλος της ΕΚ ή κράτος της ΕΖΕΣ της σύμβασης του Λουγκάνο, της 16ης Σεπτεμβρίου 1988, για τη διεθνή δικαιοδοσία και την εκτέλεση των αποφάσεων σε αστικές και εμπορικές υποθέσεις, η πρώτη φράση του παρόντος σημείου παύει να ισχύει μεταξύ των κρατών που έχουν κυρώσει τη σύμβαση, εφόσον δυνάμει των εν λόγω κυρώσεων, είναι εκτελεστή εθνική δικαστική απόφαση υπέρ του ζημιωθέντος κατά του παραγωγού ή του εισαγωγέα υπό την έννοια του σημείου (i).

iii) Η Ελβετία και το Λιχτενστάιν μπορούν να παραιτούνται αμοιβαία των διατάξεων περί ευθύνης του εισαγωγέα.

β) Ως προς το άρθρο 14 ισχύουν τα ακόλουθα:

Η οδηγία δεν ισχύει για βλάβες ή ζημίες που προκύπτουν από πυρηνικά ατυχήματα και που καλύπτονται από διεθνείς συμβάσεις που έχουν κυρωθεί από κράτη της ΕΖΕΣ και κράτη μέλη της ΕΚ.

Επιπλέον, για την Ελβετία και το Λιχτενστάιν δεν ισχύει η οδηγία εάν η εθνική τους νομοθεσία προβλέπει ανάλογη προστασία με αυτήν που παρέχεται από διεθνείς συμβάσεις υπό την προαναφερθείσα έννοια.
ΕΓΚΕΚΡΙΜΕΝΑ ΠΡΑΚΤΙΚΑ

Διαπραγματεύσεις στο πλαίσιο του άρθρου XXVIII παράγραφος 4 της ΓΣΔΕ όσον αφορά τον πίνακα LXXX - Ευρωπαϊκές Κοινότητες

Κατά τις διαπραγματεύσεις οι οποίες διεξήχθησαν στο πλαίσιο του άρθρου XXVIII παράγραφος 4 της ΓΣΔΕ, οι αντιπροσωπείες της Επιτροπής των Ευρωπαϊκών Κοινοτήτων και της Πολωνίας κατέληξαν σε συμφωνία, όπως αναφέρεται στο παράρτημα.

Η αντιπροσωπεία της Επιτροπής των Ευρωπαϊκών Κοινοτήτων επιφυλάσσεται, να τροποποιήσει την προβλεπόμενη παραχώρηση στο μέρος Δ του παραρτήματος Β (αλλαγή στον πίνακα LXXX - Ευρωπαϊκές Κοινότητες) όσον αφορά το σιτάρι ποιότητας, σε συνέχεια του αποτελέσματος των διαπραγματεύσεων με τα άλλα συμβαλλόμενα μέρη.

Οι αντιπροσωπείες της Επιτροπής των Ευρωπαϊκών Κοινοτήτων και της Πολωνίας πρόκειται να υποβάλουν αυτή τη συμφωνία για έγκριση στις οικείες αρχές τους.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Πολωνίας

ΠΑΡΑΡΤΗΜΑ Α

Προς το Γενικό Διευθυντή

ΓΣΔΕ

Γενεύη

ΔΙΑΠΡΑΓΜΑΤΕΥΣΕΙΣ ΟΣΟΝ ΑΦΟΡΑ ΤΟΝ ΠΙΝΑΚΑ LXXX - ΕΥΡΩΠΑΪΚΕΣ ΚΟΙΝΟΤΗΤΕΣ

Οι αντιπροσωπείες της Επιτροπής των Ευρωπαϊκών Κοινοτήτων και της Πολωνίας έχουν ολοκληρώσει τις διαπραγματεύσεις τους κατά το άρθρο XXVIII για την τροποποίηση ή την ανάκληση παραχωρήσεων οι οποίες προβλέπονται στον πίνακα LXXX - Ευρωπαϊκές Κοινότητες, όπως εκτίθεται στην συνημμένη έκθεση.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Πολωνίας

ΠΑΡΑΡΤΗΜΑ Β

Αποτελέσματα των διαπραγματεύσεων κατά το άρθρο XXVIII για την τροποποίηση ή την ανάκληση παραχωρήσεων στον πίνακα των Ευρωπαϊκών Κοινοτήτων σύμφωνα με τις αρχικές διαπραγματεύσεις με την Πολωνία

ΑΛΛΑΓΕΣ ΣΤΟΝ ΠΙΝΑΚΑ LXXX ΕΥΡΩΠΑΪΚΕΣ ΚΟΙΝΟΤΗΤΕΣ

Α. Παραχωρήσεις που πρέπει να ανακληθούν

>ΘΕΣΗ ΠΗΝΑΚΑ>

Β. Παγιοποιημένοι δασμοί που πρέπει να αυξηθούν

>ΘΕΣΗ ΠΗΝΑΚΑ>

Γ. Μείωση δασμών παγιοποιημένων στους υφιστάμενους πίνακες

>ΘΕΣΗ ΠΗΝΑΚΑ>

Δ. Νέες παραχωρήσεις

>ΘΕΣΗ ΠΗΝΑΚΑ>
Συμφωνία για τον Ευρωπαϊκό Οικονομικό Χώρο - Πρωτόκολλο 46 για την προώθηση της συνεργασίας στον αλιευτικό τομέα



Επίσημη Εφημερίδα αριθ. L 001 της 03/01/1994 σ. 0210 - 0210



ΠΡΩΤΟΚΟΛΛΟ 46 για την προώθηση της συνεργασίας στον αλιευτικό τομέα Υπό το πρίσμα των αποτελεσμάτων του ανά διετία απολογισμού της συνεργασίας τους στον τομέα της αλιείας, τα συμβαλλόμενα μέρη προσπαθούν να αναπτύξουν τη συνεργασία αυτή σε αρμονική, αμοιβαίως επωφελή βάση, και εντός του πλαισίου των αντίστοιχων αλιευτικών πολιτικών τους. Η πρώτη επανεξέταση πραγματοποιείται προ του τέλους του 1993.
Συμφωνία για τον Ευρωπαϊκό Οικονομικό Χώρο - Πρωτόκολλο 29 σχετικά με την επαγγελματική εκπαίδευση



Επίσημη Εφημερίδα αριθ. L 001 της 03/01/1994 σ. 0196 - 0196



ΠΡΩΤΟΚΟΛΛΟ 29 σχετικά με την επαγγελματική εκπαίδευση Προκειμένου να βελτιωθεί η διακίνηση των νέων εντός του ΕΟΧ, τα συμβαλλόμενα μέρη συμφωνούν να ενισχύσουν τη συνεργασία τους στον τομέα της επαγγελματικής εκπαίδευσης και να προσπαθήσουν να βελτιώσουν τις συνθήκες για τους σπουδαστές που επιθυμούν να σπουδάσουν σε ένα κράτος του ΕΟΧ άλλο από το δικό τους. Στα πλαίσια αυτά, συμφωνούν ότι οι διατάξεις της συμφωνίας σχετικά με το δικαίωμα παραμονής των σπουδαστών δεν αλλάζουν τις δυνατότητες των επί μέρους συμβαλλομένων μερών, που υπήρχαν πριν αρχίσει να ισχύει η συμφωνία, ως προς τα δίδακτρα που καταβάλλουν οι αλλοδαποί σπουδαστές.
ΠΡΩΤΟΚΟΛΛΟ 7

σχετικά με ποσοτικούς περιορισμούς που μπορεί να διατηρήσει η Ισλανδία

Παρά το άρθρο 11 της συμφωνίας, η Ισλανδία μπορεί να διατηρήσει ποσοτικούς περιορισμούς για τα ακόλουθα προϊόντα:

>ΘΕΣΗ ΠΗΝΑΚΑ>
ΠΡΩΤΟΚΟΛΛΟ 20 σχετικά με την πρόσβαση στις εσωτερικές πλωτές οδούς

1. Κάθε συμβαλλόμενο μέρος χορηγεί αμοιβαία το δικαίωμα πρόσβασης στις εσωτερικές πλωτές οδούς. Στην περίπτωση του Ρήνου και του Δούναβη, τα συμβαλλόμενα μέρη προβαίνουν σε όλες τις αναγκαίες ενέργειες για να φθάσουν ταυτόχρονα στον στόχο της ισότιμης πρόσβασης και της ελεύθερης εγκατάστασης στον τομέα των εσωτερικών πλωτών οδών.

2. Οι ρυθμίσεις για να εξασφαλιστεί αμοιβαία ισότιμη πρόσβαση στις εσωτερικές πλωτές οδούς στο έδαφος των συμβαλλόμενων μερών για όλα τα συμβαλλόμενα μέρη, πρέπει να εκπονηθούν στα πλαίσια των ενδιαφερόμενων διεθνών οργανισμών μέχρι την 1η Ιανουαρίου 1996, λαμβανομένων υπόψη των υποχρεώσεων που απορρέουν από σχετικές πολυμερείς συμφωνίες.

3. Όλα τα κεκτημένα στον τομέα των εσωτερικών πλωτών οδών ισχύουν από τη στιγμή που η συμφωνία τίθεται σε ισχύ στα κράτη της ΕΖΕΣ τα οποία, τη στιγμή εκείνη, έχουν πρόσβαση στις κοινοτικές εσωτερικές πλωτές οδούς, και, όσον αφορά τα άλλα κράτη της ΕΖΕΣ, μόλις αποκτήσουν το δικαίωμα της ισότιμης πρόσβασης.

Εντούτοις, το άρθρο 8 του κανονισμού (ΕΟΚ) αριθ. 1101/89 της 27ης Απριλίου 1989 (ΕΕ αριθ. L 116 της 28.4.1989, σ. 25), όπως προσαρμόζεται για τους σκοπούς της συμφωνίας, τίθεται σε εφαρμογή για τα σκάφη εσωτερικών πλωτών οδών που ανήκουν στα προαναφερθέντα κράτη της ΕΖΕΣ, τα οποία τέθηκαν σε κυκλοφορία μετά την 1η Ιανουαρίου 1993, μόλις τα εν λόγω κράτη αποκτήσουν πρόσβαση στις εσωτερικές πλωτές οδούς της Κοινότητας.
ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας σχετικά με την αναγνώριση του γεωγραφικού εντοπισμού της αφρικανικής πανώλης των χοίρων στο Βασίλειο της Ισπανίας

Α. Επιστολή της Βουλγαρίας

Κύριε,

Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις, που διεξήχθησαν στο πλαίσιο των διαπραγματεύσεων της ευρωπαϊκής συμφωνίας μεταξύ της Κοινότητας και της Βουλγαρίας, όσον αφορά ορισμένα γεωργικά προϊόντα.

Στην παρούσα επιβεβαιώνω ότι η Βουλγαρία δέχεται να αναγνωρίσει πως, με εξαίρεση τις επαρχίες Μπανταχόθ, Χουέλβα, Σεβίλλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/EOK του Συμβουλίου της 14ης Δεκεμβρίου 1988, όπως αυτή τροποποείται με την απόφαση 91/112/EOK της Επιτροπής της 12ης φεβρουαρίου 1991.

Η Βουλγαρία δέχεται την εξαίρεση αυτή, με την επιφύλαξη όλων των υπόλοιπων απαιτήσεων που προβλέπει η βουλγαρική υγιειονομική νομοθεσία.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.

Με τιμή,

Για την κυβέρνηση της Βουλγαρίας

Β. Επιστολή της Κοινότητας

Κύριε,

Λαμβάνω την τιμή να σας γνωρίσω τη λήψη επιστολής σας με σημερινή ημερομηνία, στην οποία αναγράφονται τα ακόλουθα:

«Κύριε

Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις, που διεξήχθησαν στο πλαίσιο των διαπραγματεύσεων της ευρωπαϊκής συμφωνίας μεταξύ της Κοινότητας και της Βουλγαρίας, όσον αφορά ορισμένα γεωργικά προϊόντα.

Στην παρούσα επιβεβαιώνω ότι η Βουλγαρία δέχεται να αναγνωρίσει πως, με εξαίρεση τις επαρχίες Μπανταχόθ, Χουέλβα, Σεβίλλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/EOK του Συμβουλίου της 14ης Δεκεμβρίου 1988, όπως αυτή τροποποείται με την απόφαση 91/112/EOK της Επιτροπής της 12ης φεβρουαρίου 1991.

Η Βουλγαρία δέχεται την εξαίρεση αυτή, με την επιφύλαξη όλων των υπόλοιπων απαιτήσεων που προβλέπει η βουλγαρική υγιειονομική νομοθεσία.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.»

Έχω την τιμή να επιβεβαιώσω ότι η Κοινότητα συμφωνεί με το περιεχόμενο της επιστολής σας.

Με τιμή,

Εξ ονόματος της Κοινότητας
Ανταλλαγή επιστολών μεταξύ της Ευρωπαϊκής Οικονομικής Κοινότητας και της Σλοβακικής Δημοκρατίας όσον αφορά τους διακανονισμούς για τα ζώντα βοοειδή

Α. Επιστολή της Κοινότητας

Κύριε,

Έχω την τιμή να αναφερθώ στις συζητήσεις σχετικά με τους εμπορικούς διακανονισμούς για ορισμένα γεωργικά προϊόντα μεταξύ της Κοινότητας και της Σλοβακικής Δημοκρατίας, που πραγματοποιήθηκαν στο πλαίσιο των διαπραγματεύσεων της συμφωνίας σύνδεσης.

Δια της παρούσης επιβεβαιώνω ότι η Κοινότητα θα λάβει τα αναγκαία μέτρα για να εξασφαλιστεί η πλήρης πρόσβαση της Σλοβακικής Δημοκρατίας στο καθεστώς εισαγωγών για τα ζώντα βοοειδή, στο πλαίσιο του άρθρου 13 του κανονισμού ΕΟΚ αριθ. 805/68 του Συμβουλίου, υπό τους ιδίους όρους με την Πολωνία, την Ουγγαρία και την Τσεχική Δημοκρατία από την ημερομηνία ενάρξεως ισχύος της παρούσας συμφωνίας.

Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Σλοβακικής Δημοκρατίας με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος του Συμβουλίου των Ευρωπαϊκών Κοινοτήτων

Β. Επιστολή της Σλοβακικής Δημοκρατίας

Κύριε,

Έχω την τιμή να σας γνωρίσω την λήψη σημερινής επιστολής σας η οποία έχει ως εξής:

«Έχω την τιμή να αναφερθώ στις συζητήσεις σχετικά με τους εμπορικούς διακανονισμούς για ορισμένα γεωργικά προϊόντα μεταξύ της Κοινότητας και της Σλοβακικής Δημοκρατίας, που πραγματοποιήθηκαν στο πλαίσιο των διαπραγματεύσεων της συμφωνίας σύνδεσης.

Δια της παρούσης επιβεβαιώνω ότι η Κοινότητα θα λάβει τα αναγκαία μέτρα για να εξασφαλιστεί η πλήρης πρόσβαση της Σλοβακικής Δημοκρατίας στο καθεστώς εισαγωγών για τα ζώντα βοοειδή, στο πλαίσιο του άρθρου 13 του κανονισμού ΕΟΚ αριθ. 805/68 του Συμβουλίου, υπό τους ιδίους όρους με την Πολωνία, την Ουγγαρία και την Τσεχική Δημοκρατία από την ημερομηνία ενάρξεως ισχύος της παρούσας συμφωνίας.

Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Σλοβακικής Δημοκρατίας με το περιεχόμενο της παρούσας επιστολής.»

Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής.

Με εξαιρετική εκτίμηση,

Για την κυβέρνηση της Σλοβακικής Δημοκρατίας
21995A0426(12)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας Ινδονησίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδονησίας για το εμπόριο κλωστοϋφαντουργικών προϊόντων προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0214 - 0236
21995A0426(22)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Σλοβακικής Δημοκρατίας για την τροποποίηση του συμπληρωματικού πρωτοκόλλου της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Σλοβακικής Δημοκρατίας προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0436 - 0458

Επίσημη Εφημερίδα αριθ. L 094 της 26/04/1995 σ. 0436 - 0458
21995A0426(20)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας για την τροποποίηση του συμπληρωματικού πρωτοκόλλου της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Ρουμανίας προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0391 - 0414
ΣΥΜΦΩΝΙΑ υπό τη μορφή ανταλλαγής επιστολών σχετικά με την προσαρμογή των ποσοτήτων που προβλέπονται στη συμφωνία αυτοπεριορισμού που συνήφθη μεταξύ της Ευρωπαϊκής Κοινότητας και της Αυστραλίας για το εμπόριο κρέατος αιγοπροβάτων συνεπεία διεύρυνσης της Κοινότητας

Α. Επιστολή 1

Κύριε,

Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο κρέατος αιγοπροβάτων του 1980 (βασική συμφωνία) και ιδίως στη ρήτρα 6 που προβλέπει τροποποίηση των ποσοτήτων που προβλέπονται στην εν λόγω συμφωνία κατά την προσχώρηση νέων κρατών μελών στην Κοινότητα.

Έχω επίσης την τιμή να αναφερθώ στην ανταλλαγή επιστολών του 1989, που συνιστούν συμφωνία μεταξύ της Κοινότητας και της Αυστραλίας σχετικά με την προσαρμογή της βασικής συμφωνίας καθώς επίσης και στην ανταλλαγή επιστολών του 1994 για την παράταση της προσαρμογής της εν λόγω συμφωνίας μέχρι τις 30 Ιουνίου 1995.

Κατόπιν πρόσφατων διαβουλεύσεων, έχω την τιμή να προτείνω την αύξηση κατά 325 τόνους της ποσότητας που εισάγεται στην Κοινότητα και καθορίστηκε στην ανταλλαγή επιστολών του 1994 για τους έξι πρώτους μήνες του 1995, προκειμένου να ληφθεί υπόψη η διεύρυνση της Κοινότητας. Σας προτείνω επίσης τη συνέχιση της εφαρμογής των άλλων ποσοτήτων και λεπτομερειών που προβλέπονται στην ανταλλαγή επιστολών του 1994.

Έχω την τιμή να σας προτείνω, εφόσον τα ανωτέρω είναι αποδεκτά από την κυβέρνησή σας, η παρούσα επιστολή καθώς και η επιβεβαίωσή σας να συναποτελέσουν συμφωνία σχετικά με το θέμα αυτό μεταξύ της Κοινότητας και της αυστραλιανής κυβέρνησης.

Με τιμή,

Εξ ονόματος του Συμβουλίου της Ευρωπαϊκής Ένωσης

Β. Επιστολή 2

Κύριε,

Έχω την τιμή να επιβεβαιώσω λήψη της επιστολής σας με σημερινή ημερομηνία, η οποία έχει ως εξής:

«Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο κρέατος αιγοπροβάτων του 1980 (βασική συμφωνία) και ιδίως στη ρήτρα 6 που προβλέπει τροποποίηση των ποσοτήτων που προβλέπονται στην εν λόγω συμφωνία κατά την προσχώρηση νέων κρατών μελών στην Κοινότητα.

Έχω επίσης την τιμή να αναφερθώ στην ανταλλαγή επιστολών του 1989, που συνιστούν συμφωνία μεταξύ της Κοινότητας και της Αυστραλίας σχετικά με την προσαρμογή της βασικής συμφωνίας καθώς επίσης και στην ανταλλαγή επιστολών του 1994 για την παράταση της προσαρμογής της εν λόγω συμφωνίας μέχρι τις 30 Ιουνίου 1995.

Κατόπιν πρόσφατων διαβουλεύσεων, έχω την τιμή να προτείνω την αύξηση κατά 325 τόνους της ποσότητας που εισάγεται στην Κοινότητα και καθορίστηκε στην ανταλλαγή επιστολών του 1994 για τους έξι πρώτους μήνες του 1995, προκειμένου να ληφθεί υπόψη η διεύρυνση της Κοινότητας. Σας προτείνω επίσης τη συνέχιση της εφαρμογής των άλλων ποσοτήτων και λεπτομερειών που προβλέπονται στην ανταλλαγή επιστολών του 1994.

Έχω την τιμή να σας προτείνω, εφόσον τα ανωτέρω είναι αποδεκτά από την κυβέρνησή σας, η παρούσα επιστολή καθώς και η επιβεβαίωσή σας να συναποτελέσουν συμφωνία σχετικά με το θέμα αυτό μεταξύ της Κοινότητας και της αυστραλιανής κυβέρνησης.

Με τιμή,»

Έχω την τιμή να επιβεβαιώσω ότι η κυβέρνησή μου εγκρίνει το περιεχόμενο της επιστολής σας.

Με τιμή,

Εξ ονόματος της κυβέρνησης της Αυστραλίας
ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Αυστραλίας κατ' εφαρμογή του άρθρου XXIV παράγραφος 6

Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΑΥΣΤΡΑΛΙΑ,

ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογή του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, και

ΕΠΙΘΥΜΩΝΤΑΣ περαιτέρω να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και της Αυστραλίας,

ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:

Α. Η Ευρωπαϊκή Κοινότητα θα ενσωματώσει στο νέο της πίνακα CLX για το τελωνειακό έδαφος της ΕΚ των 15 τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε από τον πίνακα της Ευρωπαϊκής Κοινότητας που επισυνάπτεται στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).

Β. Προκειμένου να ολοκληρωθούν επιτυχώς οι διεξαγόμενες διαπραγματεύσεις επί γεωργικών θεμάτων κατ' εφαρμογή του άρθρου XXIV παράγραφος 6 της ΓΣΔΕ, συμφωνήθηκαν τα ακόλουθα, τα οποία, προκειμένου για τους δασμολογικούς συντελεστές, θα ισχύσουν από την 1η Ιανουαρίου 1996:

- προστίθενται 2 000 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το βόειο κρέας «ανώτερης ποιότητας»,

- προστίθενται 1 150 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το πρόβειο κρέας,

- προστίθενται 750 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το cheddar,

- δασμολογική ποσόστωση 63 000 τόνων «μισολευκασμένου και πλήρως λευκασμένου ρυζιού», 1006 30 00 έναντι 0 Ecu/τόνο (έναντι απάντων) (1),

- δασμολογική ποσόστωση 20 000 τόνων «αποφλοιωμένου ρυζιού», 1006 20 55 έναντι 88 Ecu/τόνο (έναντι απάντων) (2),

- δασμολογική ποσόστωση 21 000 τόνων βρώμης, 1004 00 50 έναντι 89 Ecu/τόνο (έναντι απάντων).

Η κυβέρνηση της Αυστραλίας αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας στο πλαίσιο της ΓΣΔΕ μετά την πρόσφατη διεύρυνση της Κοινότητας:

- καθαρή σώρευση των αναλήψεων υποχρεώσεων για τις εξαγωγές,

- καθαρή σώρευση των δασμολογικών ποσοστώσεων,

- συνυπολογισμός των αναλήψεων υποχρεώσεων για τα εσωτερικά μέτρα στήριξης.

Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.

Γ. Τελικές διατάξεις:

Η παρούσα συμφωνία αρχίζει να ισχύει την ημέρα της υπογραφής της.

Με αίτηση εκατέρου μέρους πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.

Υπεγράφη στις Βρυξέλλες, στις είκοσι δύο Δεκεμβρίου του έτους χίλια εννιακόσια ενενήντα πέντε.

Για την κυβέρνηση των Αυστραλίας

Εξ ονόματος του Συμβουλίου της Ευρωπαϊκής Ένωσης